ai4bharat/Pralekha huggingface dataset:
ریلوے کی وزارت
اپریل 2023 میں ایک ماہ کی خصوصی مہم کے دوران، ریلوے پروٹیکشن فورس نے 42 سے زائد غیر قانونی سافٹ ویئرز کو بند کرایا، ایسے غیر قانونی سافٹ ویئرز کے 955 دلالوں ، ڈویلپرز اور خوردہ فروشوں کو گرفتار کیا
آر پی ایف نے پتھراؤ کے نتائج کے بارے میں عوام میں بیداری پیدا کرنے کے لیے کئی مہمات کا اہتمام کیا
ریلوے پروٹیکشن فورس  پہلے سے ہی روک تھام کے ساتھ ساتھ جاسوسی کے ذریعہ مسلسل اقدامات کرتے ہوئے ریلوے مسافروں، مسافروں کے علاقوں، اور ریلوے املاک کی حفاظت کے اپنے عزم میں ثابت قدم رہتی ہے ۔ اس مینڈیٹ کے علاوہ، آرپی ایف کو ٹرینوں کے آسانی سے چلانے میں ریلوے کی مدد کرنے، مصیبت میں گھرے مسافروں کی مدد کرنے اور ٹرینوں کے ذریعے فرار ہونے والے مشتبہ افراد کی گرفتاری کے لیے قانون نافذ کرنے والی ایجنسیوں کی مدد کرنے کی اضافی ذمہ داریاں بھی دی گئی ہیں۔
ریلوے سیکورٹی کو بڑھانے کے اپنے مشن کو مدنظر رکھتے ہوئے، آر پی ایف نے ماہ اپریل 2023 میں ریلوے سیکورٹی کو درپیش دو اہم چیلنجوں سے نمٹنے کے لیے ایک ماہ کی کل ہند خصوصی مہم شروع کی۔ پہلا چیلنج یہ تھا کہ ریلوے کے ای –ٹکٹوں کی دلالی سمیت دلالی میں ملوث مجرموں کی شناخت کی جائےاور ان کے خلاف قانونی ضابطوں کے تحت مناسب کارروائی کی جائے۔ دوسری مہم بلیک اسپاٹس اور پتھراؤ کے واقعات کا شکار ہونے والی ٹرینوں کی نشاندہی کرنا اور اس خطرے کو روکنے کے لیے تمام ضروری اقدامات کرنے سے متعلق تھی۔
مہم کے دوران، آر پی ایف اہلکاروں نے غیر مجاز ٹکٹ بکنگ ایجنٹوں کا پتہ لگانے اور ان کو پکڑنے کے لیے ریلوے اسٹیشنوں، ریزرویشن کاؤنٹرز اور آن لائن مواد کا باقاعدہ معائنہ کیا۔ آر پی ایف اہلکاروں نے عوام کو غیر مجاز ایجنٹوں کے ذریعے ٹکٹ بک کروانے کے خطرات کے بارے میں بھی آگاہ کیا اور ٹکٹ خریدنے کے لیے جائز ذرائع استعمال کرنے کے لئے ان کی حوصلہ افزائی کی۔ ان کوششوں کے نتیجے میں، آر پی ایف نے ایسے غیر قانونی سافٹ ویئرز کے 955 دلالوں ، ڈیولپرز، سپر سیلرز، سیلرز اوررٹیلرز کی گرفتاری کے ساتھ 42 سے زیادہ غیر قانونی سافٹ ویئرز کو بند کرایا۔
اس کے علاوہ، آرپی ایف نے چلتی ٹرینوں پر پتھراؤ کے واقعات میں اچانک اضافہ دیکھا، جس سے مسافروں کی حفاظت اور سلامتی کو شدید خطرہ لاحق ہو گیا۔ اس کے جواب میں، آرپی ایف نے مقامی حکام اور گاؤں کی انتظامیہ، جیسے گرام پنچایتوں اور ان کے نمائندوں، اسکولوں، ٹریک کےآس پاس کی آبادیوں ، اور کالجوں کے ساتھ مل کر کام کرکے پتھر بازی کے نتائج کے بارے میں عوام میں بیداری پیدا کرنے کے لیے کئی مہمات کا اہتمام کیا۔ اخبارات میں نوٹس اور پمفلٹ شائع کیے گئےاور عوام میں اس مسئلے کے بارے میں بیداری پیدا کرنے کے لیے کتابچے تقسیم کیے گئے۔ اس کے علاوہ، آر پی ایف نے کئی دیگر اقدامات کیے، جیسے کہ بلیک اسپاٹس پر اضافی تعیناتی، ٹرین کی حفاظت، اورقانون شکنی کرنے والوں کے خلاف مہم، جس کے نتیجے میں ریلوے ایکٹ کے ضابطوں کے تحت 2773 افراد کو گرفتار کیا گیا۔ اس سلسلے میں پولیس، انٹیلی جنس ایجنسیوں اور دیگر قانون نافذ کرنے والے اداروں کے ساتھ خصوصی کوآرڈی نیشن میٹنگوں کا بھی اہتمام کیا گیا جس کے نتیجے میں اس جرم کے ارتکاب پر 84 افراد کو گرفتار کیا گیا۔
ریلوے پروٹیکشن فورس ریلوے مسافروں کی حفاظت اور سلامتی کو یقینی بنانے کے لیے وقف ہے، اور اس ایک ماہ چلنے والی خصوصی مہم کی کامیابی اس مشن کے لیے اس کے غیر متزلزل عزم کا ثبوت ہے۔ آر پی ایف مستقبل میں بھی ہندوستان کے ریلوے نیٹ ورک پر سیکورٹی کو یقینی بنانے کے لیے اسی طرح کے اقدامات کرتی رہے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-4994
(Visitor Counter : 63
وزارت دفاع
فوجی سربراہ نے شملہ میں آرمی ٹریننگ کمانڈ کا دورہ کیا
نئی دہلی 25 جون 2021: چیف آف دی آرمی اسٹاف جنرل ایم ایم نرونے نے 25 جون 2021 کو شملہ میں واقع آرمی ٹریننگ کمانڈکا دورہ کیا۔ انھیں بہت سے معاملوں سے آگاہ کرایا گیا جن میں کلیدی نوعیت کے فوجی مستقبل، کاررائیوں سے متعلق آزمائشوں اور تیاریوں، ٹکنالوجی کے امتزاج اور تربیت جیسے معاملے شامل ہیں۔
COAS کو ہندوستانی فوج کی طاقت بڑھانے کے لئے کئے جارہے متعدد اقدامات کے بارے میں مطلع کیا گیا اور ان اقدامات کی جانکاری دی گئی جو پیشہ ورانہ فوجی تربیت  کو عصری تقاضوں سے ہم آہنگ بنانے اور موجودہ چیلنجوں کا سامنا کرنا کا اہل بنانے کے سلسلے میں کئے جارہے ہیں۔
جنرل نرونے نے ہماچل پردیش کے گورنر عزت مآب جناب بنڈارو دتا تریہ سے بھی ملاقات کی اور باہمی مفاد کے معاملوں پر تبادلۂ خیال کیا۔
اس موقع پر فوجی سربراہ اور فوجیوں کی بیویوں کی بہبودی تنظیم  کی صدر نے سپاہی انکش کے قریب ترین وارث کو سینا میڈل  پیش کیا جنھوں نے جون 2020 میں گلوان تعطل کے دوران ملک کے لئے اپنی جان کا نذرانہ پیش کیا تھا۔
COAS 26 جون 2021 کو نئی دہلی واپس آجائیں گے۔
سائنس اور ٹیکنالوجی کی وزارت
بھارت اورجرمنی کے سائنسی لحاظ سے اہمیت کے حامل ترجیحی شعبوں کو مربوط کئے جانے کی ضرورت ہے : ڈی ایس ٹی سکریٹری
سائنس اورٹیکنولوجی کے محکمے  کے سکریٹری ، ڈاکٹرایس چندرشیکھر نے بھارت اورجرمنی کے سائنسی لحاظ سے اہمیت کے حامل ترجیحی شعبوں کو مربوط کرنے کی ضرورت پرزوردیاہے ۔ انھوں نے ایک لائن آن لائن ویبنارمیں یہ بات کہی جو ڈی ایس ٹی اورڈی ایف جی کے درمیان تحقیق اورتربیت سے متعلق بین الاقوامی گروپ کے لئے تجاویز کے لئے حال ہی میں کی گئی ۔ اپیل کو فروغ دینے کی غرض سے ، رابطہ کاری کی سرگرمی کے ایک حصے کے طورپرمنعقد کیاگیاتھا۔
ترجیحی شعبوں میں دیرپا توانائی سے متعلق ٹیکنولوجیز  ، ماحولیات اورآلودگی سے مبّرا ٹیکنولوجیز ، حیاتیات پرمبنی معیشت ، مختلف النوع طریقہ کار کے لئے حیاتیا پرمبنی سامان اور خوراک اورزرعی ٹیکنولوجیز ، کفایتی حفظان صحت  ، مصنوعی ذہانت اے آئی کی جدید مینوفیکچرنگ اورانضمام اورسبھی شعبوں میں سیشن سے متعلق تعلیم وتدریس وغیرہ شامل ہیں ۔
جرمن ریسرچ فاؤنڈیشن –ڈی ایف جی کےصدر پروفیسر ڈاکٹرکٹجابیکر نے اس بات کو نمایاں کیا کہ یہ پروگرام ، بھارت –جرمن ساجھیداری کے لئے ایک مشعل راہ ثابت ہوگا۔ یہ پروگرام ، عالمی چنوتیوں سے نمٹنے کی غرض سے ، ایک مضبوط تحقیقی تال میل اور اشتراک قائم کرے گا۔
انٹرنیشنل کو آپریشنل ڈویژن ڈی ایس ٹی کے سربراہ جناب ایس کے وارشنی نے تجویز پیش کی کہ اس پروگرام کی بدولت نہ صرف یہ کہ ایک زیادہ بڑے مقصدکی حصولیابی ہوگی بلکہ یہ سائنس دانوں اور تحقیق کاروں میں اس طرح سے صلاحیت سازی کرے گا اورتربیت فراہم کرے گا کہ وہ مستقبل کے دیگرسائنسی چیلنجوں کا سامنا کرنے کا ایک وسیلہ بنیں گے ۔ ڈویژن ریسرچ کریئرس ڈی ایف جی کے نائب سربراہ ڈاکٹرکاٹجا فیٹل شاب نے امید ظاہرکی کہ یہ نیا پلیٹ فارم ، بھارت اورجرمنی کے درمیان ایک طویل مدتی ساجھیداری قائم کرے گا اوراس پروگرام میں نوجوان تحقیق کاروں کی شرکت کو بھی فروغ حاصل ہوگا ۔
آئی آرٹی جی کے اس آن لائن ویبنار میں دونوں ملکوں کی یونیورسٹیوں اور انسٹی ٹیوشنز کے 80سے زیادہ شرکاء موجودتھے اورانھوں نے مشترکہ آئی آرٹی جی اپیل کے تحت ایپلی کیشن پروسیز کی تفصیلات سے متعلق اپنے سوالات کے سلسلے میں ڈی ایس ٹی کی بین الاقوامی ڈویژن  اور دی ایف جی  کے عہدیداروں کے ساتھ تبادلہ ٔ خیال کیا۔
وزیراعظم کا دفتر
وزیر اعظم نے نہرو میموریل میوزیم اور لائبریری سوسائٹی کی سالانہ جنرل میٹنگ کی صدارت کی
وزیر اعظم جناب نریندر مودی نے این ایم ایم ایل سوسائٹی کی سالانہ جنرل میٹنگ کی صدارت کی جہاں انہوں نے تحقیق اور نوجوانوں میں اسکالرشپ کی حوصلہ افزائی، اور تاریخ کو مزید دلکش بنانے پر زور دیا۔ وزیر اعظم نے پی ایم سنگرہالیہ کو نوجوانوں میں زیادہ مقبول بنانے کے طریقوں پر بھی تبادلہ خیال کیا۔
وزیر اعظم نے ٹویٹ کیا؛
میں نے این ایم ایم ایل سوسائٹی کے سالانہ اجلاس کی صدارت کی۔ تحقیق کی حوصلہ افزائی، نوجوانوں میں اسکالرشپ اور تاریخ کو مزید دلکش بنانے پر زور دیا۔ نوجوانوں میں پی ایم- سنگرہالیہ کو زیادہ مقبول بنانے کے طریقوں پر بھی تبادلہ خیال کیا۔
اقلیتی امور کی وزارتت
اقلیتی برادریوں کے لیے اسکیموں کا نفاذ
حکومت نے ہنر مندی کے فروغ اور انٹرپرینیورشپ کی وزارت، ٹیکسٹائل کی وزارت، اور ثقافت کی وزارت کی مختلف اسکیموں کے ذریعے اقلیتی برادریوں، خاص طور پر معاشی طور پر کمزور اور سماج کے کم مراعات یافتہ طبقوں سمیت ہر طبقے کی فلاح و بہبود اور ترقی کے لیے مختلف اسکیمیں نافذ کی ہیں۔
اقلیتی امور کی وزارت خاص طور پر چھ  مرکزی طور پر مطلع شدہ اقلیتی برادریوں کو سماجی، اقتصادی اور تعلیمی طور پر بااختیار بنانے کے لیے ملک بھر میں مختلف اسکیمیں نافذ کرتی ہیں۔ وزارت کی طرف سے پچھلے تین سال کے دوران لاگو کی گئی اسکیمیں/ پروگرام درج ذیل ہیں:
 تعلیمی طور پر بااختیار بنانے کی اسکیمیں
 پری میٹرک اسکالرشپ سکیم
 پوسٹ میٹرک اسکالرشپ سکیم
 میرٹ کم منس پر مبنی اسکالرشپ اسکیم
 روزگار اور اقتصادی طور پر بااختیار بنانے کی اسکیمیں
 پردھان منتری وراثت کا سموردھن 
 اقلیتوں کو رعایتی قرضے فراہم کرنے کے لیے قومی اقلیتی ترقی اور مالیاتی کارپوریشن  کو ایکویٹی۔
 خصوصی اسکیمیں
 جیو پارسی: بھارت میں پارسیوں کی آبادی میں کمی کو دور کرنے کی اسکیم۔
 قومی وقف بورڈ ترقیاتی اسکیم  اور شہری وقف سمپتی وکاس یوجنا  ۔
 بنیادی ڈھانچے کی ترقی کی اسکیمیں
 پردھان منتری جن وکاس کاریاکرم 
پچھلے تین سال اور رواں سال کے دوران مختص کیے گئے فنڈز اور استفادہ کنندگان کی تعداد کی اسکیم وار اور سال وار تفصیلات وزارت کی ویب سائٹ www.minorityaffairs.gov.in پر دستیاب ہیں۔ وزارت صرف اسکالرشپ اسکیموں کے لیے کمیونٹی وار استفادہ کنندگان کے ڈیٹا کو برقرار رکھتی ہے۔
اقلیتی طبقوں کے لیے جن فلاحی اسکیموں کا مقصد اہل استفادہ کنندگان سے فائدہ اٹھایا جا رہا ہے اور اس بات کو یقینی بنانے کے لیے کہ اقلیتوں کے لیے نافذ کی گئی اسکیموں کے ثمرات مطلوبہ مستحقین تک پہنچیں، اسکیموں کے بہتر کنٹرول اور نفاذ کے لیے وزارت نگرانی کے طریقہ کار کو مزید بہتر بنانے کی کوششیں کی گئی ہیں۔
اس وزارت کی مختلف اسکیموں کے تحت اسکالرشپ کی رقم/وظیفہ/مالی امداد بشمول ہنر مندی براہ راست بینیفٹ ٹرانسفر  موڈ کے ذریعے مستفیدین کے کھاتے میں جاری کی جاتی ہے۔ اس کے علاوہ، اسکالرشپ اسکیموں کو نیشنل اسکالرشپ پورٹل  کے ذریعے لاگو کیا جا رہا ہے جس میں سنٹی چیک، ڈی ڈپلیکیشن سے بچنے کی خصوصیات ہیں، جس کے نتیجے میں بچولیے ، استفادہ کنندگان وغیرہ کا خاتمہ ہوتا ہے۔
پردھان منتری جن وکاس کاریاکرم  کو ملک کے تمام اضلاع میں لاگو کرنے کے لیے مالی سال 23-2022 سے نظر ثانی کی گئی ہے۔ پی ایم جے وی کے کے تحت قائم کئے گئے تمام اثاثوں کی جیو ٹیگنگ کے لیے ایک موبائل ایپ پی ایم جے وی کے بھوون تیار کی گئی ہے اور پی ایم جے وی کے کے تحت پراجیکٹس کی بہتر عمل آوری/ نگرانی کے لیے تعمیر کے مختلف مراحل/ پراجیکٹس کی تکمیل کی تصاویر سمیت پراجیکٹ کی کچھ خصوصیات کو حاصل کرنے کے لیے تیار کیا گیا ہے۔
یہ جانکاری اقلیتی امور کی مرکزی وزیر محترمہ اسمرتی زوبن ایرانی نے لوک سبھا میں ایک تحریری جواب میں فراہم کی۔
۔۔۔۔۔۔۔۔۔۔۔
ش ح۔ا س ۔ ت ح۔
U -3212
(Visitor Counter : 55
صحت اور خاندانی بہبود کی وزارت
کووڈ – 19 کی تازہ ترین صورت حال
نئی دہلی، 03 مارچ / آگرہ میں نمونے کی جانچ کے دوران ہائی وائرل لوڈ کے 6 معاملات کا پتہ لگایا گیا ہے ۔ یہ وہ لوگ ہیں ، جو نئی دلّی کے کووڈ – 19 کے مریض کے رابطے میں آئے ، جس کے بارے میں کل بتایا گیا تھا ۔ انہیں الگ تھلگ رکھا گیا ہے ۔ اُن کے نمونوں کو توثیق کے لئے این آئی وی ، پونے بھیجا جا رہا ہے ۔
اِن 6 افراد کے رابطے میں ، جو لوگ آئے ہیں ، اُن کا بھی پتہ لگانے کا کام انٹیگریٹیڈ ڈیزیز سرویلنس پروگرام  نیٹ ورک کے ذریعے ساتھ ہی ساتھ کیا جا رہا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No.1010
(Visitor Counter : 78
زراعت اور کاشتکاروں کی فلاح و بہبود کی وزارت
نامیاتی زراعت کو بہتر بنانا
زراعت اور کسانوں کی بہبود کے مرکزی وزیر جناب نریندرسنگھ تومر نے لوک سبھا میں آج ایک تحریری جواب میں بتایا کہ حکومت ہند دو مخصوص اسکیموں مشن آرگینک ویلیو چین ڈیولپمنٹ نارتھ ایسٹرن ریجن اور پرم پراگت کرشی وکاس یوجنا  کے تحت نامیاتی زراعت کو فروغ دیتی رہی ہے۔ حکومت ہند ان اسکیموں کے ذریعے نامیاتی زراعت کو ریاستی سرکاروں کے ذریعے 2015 سےفروغ دے رہی ہے۔ ان اسکیموں کے تحت کسانوں کے کلسٹرز / کسانوں کی پیداواری تنظیم : خریداری ویلیو ایڈیشن، جس میں فصل کے بعد کے بنیادی ڈھانچے کی تشکیل ،پیکیجنگ ، برانڈنگ، پبلسٹی ، ٹرانسپوریشن اور نامیاتی کرایہ وغیرہ بھی شامل ہے، اس کی تشکیل کے لیے مدد فراہم کی گئی ہے۔ نامیاتی زراعت کو دیگر اسکیموں کے ذریعے بھی مدد دی جاتی ہے، جیسے راشٹریہ کرشی وکاس یوجنا  اور باغ بانی کی مربوط ترقی کا مشن  آئی سی اے آر کے تحت نامیاتی زراعت سے متعلق نیٹ ورک پروجیکٹ۔
نامیاتی زراعت کا تیسرے فریق کا سرٹیفکیٹ، زرعی ڈبہ بند خوراک اور برآمداتی ترقیاتی اتھارٹی فروغ دے رہی ہے، جو کامرس کی وزارت کے ماتحت ہے۔
۔۔۔۔۔۔۔۔۔۔۔
م ن ۔اس۔ ت ع۔
U-1021
(Visitor Counter : 49
صدر جمہوریہ کا سکریٹریٹ
صدرجمہوریہ ہند نے، روحانی طورپر بااختیاربناکر بھارت کو ترقی دینے کی قومی مہم‘‘ رائز ’’ کا آغاز کیا،جس کا اہتمام برہما کماری نے کیا تھا
انہوں نے سکندرآباد کے برہما کماری کے سائلنس ری ٹریٹ سینٹر کا افتتاح کیا اور اندور میں برہما کماری کے آڈیٹوریم اور اسپریچوئل آر ٹ گیلری کاسنگ بنیاد رکھا
برہماکماری کی تنظیم نے خواتین کو بااختیار بنانے میں ایک سرگرم رول ادا کیا ہے
صدر جمہوریہ ہند محترمہ دروپدی مرمو نے روحانی طور پر بااختیار بناکر بھارت کو ترقی دینے کی قومی مہم ‘‘رائز ’’ کا آغاز کیا جس کا اہتمام آج 3 جنوری 2023 کو برہماکماری نے راجستھان کے شہر ماؤنٹ ابو میں کیا۔ انہوں نے تلنگانہ کےشہر سکندرآباد میں برہما کماری کے سائلنس ری ٹریٹ مرکز کا افتتا ح کیا اور مدھیہ پردیش کے شہر اندور میں برہماری کے آڈیٹوریم اور اسپریچوئل آر ٹ گیلری کا سنگ بنیاد رکھا ۔
اجتماع سے خطاب کرتے ہوئےصدر جمہوریہ نے کہا کہ برہماکماری ادارے سے ان کا گہرا تعلق ہے۔ انہوں نے راج یوگ کا طریقہ سیکھا ،جس میں باہری جسمانی آسانی کے بجائے باطنی روحانی طاقت کو اہمیت دی گئی ہے۔ اس سے ایک ایسے وقت ان کی زندگی میں روشنی اور جوش وجذبہ پیدا ہوا ، جب وہ اپنے چاروں طرف اندھیرا اور امیدکی کمی محسوس کررہی تھیں۔
صدر جمہوریہ نے کہا کہ یہ فخر کی بات ہے کہ پچھلے تقریباَََ 80سال سے برہماکماری سنستھان عالمی برادری کی روحانی ترقی اندرونی شخصیت کی یکسر تبدیلی اور احیاء کی جانب گرانقدر تعاون دیتی رہی ہے۔ امن ،عدم تشدداور محبت پر مبنی روحانی خدمات کے ذریعہ اس تنظیم نے مجموعی تعلیم ، دیہی ترقی ،صحت ،خواتین کو بااختیار بنانے ،قدرتی آفات سے نمٹنے ،معذور افراد اور یتیموں کی بہبود نیز ماحولیاتی تحفظ جیسے کئی میدانوںمیں اہم تعاون دیتی رہی ہے۔ انہوں نے ان باوقار کاموں کے لئے برہماکماری کی تعریف کی ۔
صدر جمہوریہ نے کہا کہ برہماکماری کی تنظیم 137 ملکوں میں تقریباََ 5 ہزار میڈیٹیشن مرکز چلارہی ہے ۔ انہوں نے کہا کہ خواتین اس تنظیم قائدانہ کردار ادا کررہی ہیں، جن کی مدد ان کے روحالی بھائی کرتے ہیں۔ خواتین کے ہاتھوں چلائی جانے والی یہ سب سے بڑی روحانی تنظیم ہے۔ جس سے ثابت ہوتا ہے کہ اگر خواتین کو موقع میسر آئے تو وہ مردوں کے ہم پلہ کام کرسکتی ہیں یا شاید اس سے بہتر ۔ انہوں نے خوشی ظاہرکی کہ برہماکماری کی تنظیم نے خواتین کو بااختیار بنانے میں سرگرم رول اد ا کیا ہے۔ برہما بابا کا خیال تھا کہ دنیا کی مجموعی ترقی کا راز ،روحانی، سماجی اور دانشورانہ طورپر خواتین کو بااختیار بنانے میں ہے۔انہوں نے کہا کہ اس خیال کے ساتھ کہ برہما بابا نے خواتین کو قائدانہ رول عطا کیا اور عالمی برادری کو اسی طرح کے نظریات کی مزیدضرورت ہے۔
صدرجمہوریہ نے کہا کہ آج ہم آب وہوا کی تبدیلی کی وجہ سے ہمارے وجود کو خطرہ لاحق ہے۔ ماحولیات کا تحفظ بھی ایک طرح کا روحانی طورپر بااختیار بنانا ہے کیونکہ ایک صاف ستھرا اور صحت بخش ماحول ہمیں امن فراہم کرتا ہے۔ ماحولیات اور روحانیت کا باہم ربط ہمارے لئے نیا نہیں ہے ۔ہم صدیوں سے درختوں ،پہاڑوں اور دریاؤں کی پوجا کرتے رہے ہیں۔ ہمیں اپنی زندگی میں امن برقراررکھنے کے لئے ماحولیات کا تحفظ کرنا چاہئے۔
صدر جمہوریہ نے کہا کہ غیریقینی کے اس دور میں بھارت اپنے قومی مفادات کا تحفظ کرنے کے ساتھ ساتھ دنیا میں امن کے ایک پیغامبر کا رول بھی ادا کررہا ہے۔ اپنی ثقافت اورروایت کے مطابق ہمارا ملک روحانیت اور اخلاقیات پر مبنی ایک عالمی نظام کی تعمیر میں سرگر م ہے۔ انہوں نے اعتماد ظاہر کیا کہ رائز مہم سے لوگوں کو روحانی طور پربااختیار بناکر اورپوری انسانیت کی بہبودکی مدد کرکے بھارت کو ایک قائدانہ ملک بنانے میں تعاون ملے گا۔
صدر کی ہندی میں تقریر دیکھنے کے لیے براہ کرم یہاں کلک کریں۔
یو پی ایس سی
سی آئی ایس ایف اسسٹنٹ کمانڈ نٹ  لمیٹیڈ ڈیپارٹمنٹل مقابلہ جاتی امتحان، 2019
نئی دلّی، 13 اگست / سنٹرل انڈسٹریل سیکورٹی فورس اسسٹنٹ کمانڈنٹ  لمیٹیڈ ڈیپارٹمنٹل مقابلہ جاتی امتحان، 2019 جو کہ 03 مارچ، 2019 کو منعقد ہوا تھا اور اس کے انٹر ویو کے لئے پرسنلٹی ٹیسٹ 05 اگست، 2019 سے 08 اگست، 2019 تک منعقد ہوئے تھے، اس امتحان کے نتیجے میں عام زمرے سے 06، ایس سی زمرے سے ایک ا ور ایس ٹی زمرے سے تین امید واروں کو اسسٹنٹ کمانڈنٹ کی آسامی کے لئے منتخب کیا گیا ہے۔
سی آئی ایس ایف میں مذکورہ آسامیوں کے لئے تقرر دستیاب جگہوں کے مطابق کیا جائے گا۔
یو پی ایس سی کے کیمپس میں امتحان گاہ کے نزدیک ایک سہولیات کاؤنٹر ہے۔ امید وار اپنے امتحان / تقرر سے متعلق معلومات یا وضاحت کام کے دنوں میں صبح دس بجے سے شام پانچ بجے تک شخصی طور پر یا ٹیلی فون نمبر/011-23385271.2381125 پر بھی معلوم کر سکتے ہیں۔ امتحان کا نتیجہ کمیشن کی ویب سائٹ http:/www.upsc.gov.in پر بھی دستیاب ہے۔ توقع ہے کہ مارکس شیٹ نتیجہ شائع کے ہونے کے تقریبا 15 دن بعد ویب سائٹ پر 45 دن کے لئے موجود رہے گی۔
۔۔۔۔۔۔
U.3711
م۔ ر۔ ر۔
(Visitor Counter : 42
وزارت دفاع
نیپال کے بری فوج کے سربراہ کی ہندوستان آمد
نئی دہلی، 11 جنوری 2019، نیپال کی بری فوج کے سربراہ جنرل پورنا چندر تھاپا، نیپال فوج کی کمان سنبھالنے کے بعد پہلی مرتبہ اپنے پہلے دو طرفہ سرکاری دورے پر 12 سے 15 جنوری کے دوران ہندوستان کے دورے پر رہیں گے۔ دونوں ممالک کی بری فوجوں کے درمیان موجودہ قدیم روایات کی بنا پر نیپال کے آرمی سربراہ کو، صدر جمہوریہ 12 جنوری 2019 کو راشٹرپتی بھون کے دربار ہال میں آنریری رینک عطا کریں گے۔
اپنے دورے کے دوران جنرل تھاپا، بھارتی فوج کے مختلف سینئر عہدیداروں سے جے پور اور لکھنٔو پر مبنی موضوعات پر بات چیت کریں گے۔ جنرل پورنا چندر تھاپا کے اس دورے کو فوج سے فوج کے باہمی رشتوں کو جڑوں سے مضبوط کرنے کی علامت کے طور پر دیکھا جا رہا ہے اور انہیں مزید مستحکم کرنے کے لئے دونوں افواج کے درمیان فوجی تعاون کو مزید مضبوط کرنا ہے۔
۔۔۔۔۔۔۔۔۔۔۔
م ن۔ش ت۔ن ا۔
U- 260
(Visitor Counter : 34
وزارت دفاع
قطر کی بحریہ اور بھارتی بحریہ کی مشترکہ مشقیں 
نئی دہلی،18؍نومبر،بھارتی بحریہ کے گائیڈڈ میزائل سے لیس جنگی جہاز آئی این ایس تری کھنڈ اور گشتی طیارہ پی 8-1 بھارتی بحریہ اور قطر کی امیری بحری افواج کے درمیان 17 سے 21 نومبر کو ہونے والی باہمی بحری مشقیں زائر البحر  کے پہلے ایڈیشن کے لئے دوحہ پہنچ گئے ہیں۔ زائر البحر 2019 دونوں ملکوں کی بحری افواج کے درمیان تعاون کو مستحکم کریں گی اور ایک دوسرے کے ساتھ کارروائی انجام دینے کی صلاحیت میں اضافہ کریں گی۔
ان مشقوں میں تین روزہ بندر گاہی مرحلہ اور دو روزہ سمندری مرحلہ شامل ہیں۔ بندر گاہی مرحلے میں سیمینار ، پیشہ وارانہ مباحثے ، رسمی دورے ، کھیل کود کے مقابلے اور سماجی وثقافتی پروگرام شامل ہیں۔ سمندری مرحلے میں بحری تدبیری مشقیں شامل ہیں جن میں سمندر کی سطح پر کارروائی ، فضائی دفاع ، بحری نگرانی اور انسداد دہشت گردی کی کارروائیاں شامل ہیں۔
آئی این ایس تری کھنڈ کیپٹن وشال وشنوئی کی کمان میں بھارتی بحریہ کا ایک جنگی جہاز ہے، جو جدید ہتھیاروں اور سینسرز سے لیس ہے۔ اس جہاز کا تعلق بھارتی بحریہ کی مغربی کمان سے ہے اور یہ ممبئی میں واقع مغربی بحری کمان کے فلیگ آفیسر کمانڈنگ اِن چیف کی کمان کے تحت آتا ہے۔ پی 8-1 بحری گشتی طیارہ ہے جو بحری نگرانی کی جدید ٹیکنالوجی لیس ہے۔
قطری امیری بحری افواج کے جہاز شکن میزائل سے لیس جنگی جہاز برزان اور رفال کے جنگی طیارے مشقوں میں شرکت کریں گے۔
بھارت اور قطر کے درمیان روایتی دوستانہ تعلقات ہیں اور ان کی ترقیاتی اور ثقافتی اقدار یکساں ہیں۔ دونوں ملکوں کی بحری افواج کے درمیان پہلی باہمی سمندری مشقیں دونوں ملکوں کے درمیان دفا عی تعاون کو مزید مستحکم کریں گی۔ خاص طور پر دہشت گردی ،سمندری قزاقی اور سمندری سکیورٹی کے شعبے میں تعلقات مستحکم ہوں گے۔
۔۔۔۔۔۔۔۔۔۔۔۔۔۔۔۔

U-5164
(Visitor Counter : 123
وزیراعظم کا دفتر
وزیراعظم نے تامل ناڈو کے نوجوانوں کو کھیلوں سے متعلق تحریک وترغیب دینے کے لئے کے سی گنپتی اور ورون ٹھکّرکی ستائش کی
وزیراعظم ، جناب نریندرمودی نے ‘‘میٹ دی چیمپینس ’’ پروگرام کے تحت کھیلوں اورفٹ نیس کے حوالے سے تامل ناڈو کے نوجوانوں کو تحریک اور ترغیب دینے کے لئے کے سی گن پتی اورورون ٹھکّرکی ستائش کی ہے ۔
پی آئی بی تمل ناڈو کی ایک ٹویٹ کے جواب میں ، وزیراعظم نے کہا:
‘‘ تمل ناڈو کے باصلاحیت نوجوانوں کی حوصلہ افزائی کرنے کے لئے کے سی گن پتی اور @VarunThakkar100 کا قابل تعریف کام ۔
مجھے یقین ہے کہ اس طرح کی کوششیں کھیلوں اورفٹنیس سے متعلق امورکے بارے میں بیداری میں اضافہ کریں گی ۔ ’’
قبائیلی امور کی وزارت
این ای ایس ٹی ایس نے ٹی جی ٹی اور ہاسٹل وارڈن کے عہدے کے لئے 6329 خالی جگہوں کو پُر کرنے کے لئے ای ایم آر ایس اسٹاف سلیکشن امتحان -2023 کے لئے نوٹیفکیشن جاری کیا
نیشنل ایجوکیشن سوسائٹی فار ٹرائبل اسٹوڈنٹس  جو قبائلی امور کی وزارت کے تحت ایک خود مختار ادارہ ہے، ای ایم آر ایس کے لیے تدریسی اورغیر تدریسی عملے کے لیے بھرتی مہم چلا رہی ہے۔ این ای ایس ٹی ایس نے ای ایم آر ایس سٹاف سلیکشن امتحان-2023 کے لیے ٹی جی ٹی اور ہاسٹل وارڈن کی آسامیوں کے لیے 6329 آسامیاں بھرنے کے لیے نوٹیفکیشن جاری کیا ہے۔
اس کے نتیجے میں ای ایم آر ایس میں تعلیمی معیارات میں بہتری لانے کے لئے معیاری انسانی وسائل کی صورتحال قائم ہوگی۔
اس کے لئے درخواست کا عمل 19 جولائی 2023 سے شروع ہوگا۔
سی بی ایس ای کے ساتھ اشتراک میں این ای ایس ٹی ایس ، ای ایم آر ایس میں تدریسی اور غیر تدریسی عملے کے خالی عہدوں کو بھرنے کے لئے ’’او ایم آر پر مبنی ‘‘موڈ میں ای ایس ایس ای -2023 کا انعقاد کررہا ہے۔خالی عہدوں کی تفصیل یہ ہے۔
|
|
عہدہ
|
|
خالی جگہیں
|
|
ٹی جی ٹی
|
|
5660
|
|
ہاسٹل وارڈن
|
|
669
|
|
کل
|
|
6329
آن لائن درخواست کا تفصیلی عمل ، اہلیت کا پیمانہ اور ہر عہدے کے لئے نصاب کے ساتھ دیگر تفصیل ویب سائٹ: emrs.tribal.gov.in. پر دستیاب ہے۔
ریاستوں ؍مرکز کے زیر انتظام ریاستوں میں ای ایم آر ایس میں خالی عہدوں کو بھرنے کے لئے بھرتی کا عمل شروع کیا گیا ہے۔ درخواست حاصل کرنے کے لئے پورٹل 19 جولائی 2023 سے 18 اگست 2023تک لائیو رہے گا۔
ای ایم آر ایس رہائشی سیٹ اَپ میں ایس ٹی طلباء کو معیاری تعلیم فراہم کرنے کے لئے قبائلی امور کی وزارت کی ایک اہم مداخلت ہے۔
امور صارفین، خوراک اور عوامی تقسیم کی وزارت
چینی کی بر آمدات
نئی دلّی، 19 نومبر / صارفین امور، خوراک اور عوامی نظام تقسیم کے وزیر مملکت جناب دانوے راؤ صاحب دادا راؤ نے آج لوک سبھا میں ایک سوال کے تحریری جواب میں مطلع کیا کہ حکومت ہند نے 12 ستمبر، 2019 کو چینی کی فاضل مقدار کو ملک سے بر آمد کر نے کے لئے ایک اسکیم نافذ کی ہے۔ اس اسکیم کے تحت رواں چینی کے موسم 2019 -20 کے دوران چینی ملوں کو میکسی مم ایڈمس بل ایکسپورٹ کوانٹٹی  یا زیادہ سے زیادہ قابل اجازت بر آمداتی مقدار کے تحت 60 لاکھ میٹرک ٹن چینی بر آمد کرنے کا کوٹہ مقرر کیا گیا ہے۔
حکومت نے اسکیم کے تحت بر آمد کی جانے والی چینی پر مارکیٹنگ لاگت سمیت ہینڈلنگ، اپ گریڈنگ اور دیگر لاگتوں کے ساتھ ساتھ بین الاقوامی اور اندرونی ٹرانسپورٹ اور بھاڑہ لاگت کے طور پر 10,448 روپئے فی میٹرک ٹن بر آمداتی سبسڈی دینا منظور کیا ہے۔ اس سلسلے میں کل اخراجات تقریباً 6268 کروڑ روپئے ہوں گے۔
چینی کی صنعت کو چینی کی بر آمدات کے امکانات تلاش کرنے کی حوصلہ افزائی کی غرض سے 20 مارچ، 2018 سے چینی پر سے بر آمداتی کسٹم ڈیوٹی پہلے ہی معاف کی جا چکی ہے۔
۔۔۔۔۔۔
U.5210
(Visitor Counter : 34
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19 سے بچاؤ کی ویکسین کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں کو169.73کروڑ سے زیادہ ویکسین خوراک فراہم کی گئیں
ریاستوں اورمرکز کے زیرانتظام علاقوں کے پاس 12.05 کروڑ سے زیادہ بچے ہوئے غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|
11)؍فروری 2022کے مطابق)
|
|
فراہم کی گئی خوراکیں
|
|
1,69,73,06,050
|
|
بچی ہوئی خوراکیں
|
|
12,05,64,491
بھارتی حکومت  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں کو 169.73کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 12.05 کروڑسے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
وزارت اطلاعات ونشریات
منی پور فلم 'میرام – دی فائر لائن'کی نمائش کے ساتھ ممبئی انٹرنیشنل فلم فیسٹیول کا افتتاح ہوگا
ممبئی، 29 مئی 2022
منی پور کی دستاویزی فلم 'میرام دی فائر لائن' کی نمائش کے ساتھ ممبئی انٹرنیشنل فلم فیسٹیول  کے لیے پردے اٹھائے جائیں گے۔ منی پور میں لنگول پہاڑیوں کے پنسیلوک علاقے میں جنگلات کے تحفظ کے موضوع پر بنی یہ 33 منٹ کی فلم ایم آئی ایف ایف 2022کے 'نیشنل پرزم' پیکج میں شامل ہے۔
'میرام دی فائر لائن' جنگلات کے تحفظ کے لیے لنگول پہاڑیوں پر موئرنگتھم لویا کے ذریعے شروع کردہ انقلابی ماحولیاتی تحریک کی کہانی بیان کرتی ہے۔ موئرنگتھیم لویا نے اپنے دوستوں کے ایک گروپ کے ساتھ مل کر 18 سالوں کے عرصے میں دوبارہ شجرکاری اور تحفظ کے کام کے ذریعے 300 ایکڑ کے جنگل کو نئی زندگی دی تھی۔ فلم کا خاص فوکس جنگل کے احاطے میں جھاڑیوں اور گھاس کی تنگ پٹیوں کو صاف کرنے کے لیے کنٹرول شدہ آگ استعمال کرنے کی حکمت عملی پر مرکوز ہے تاکہ جنگلات کی آگ کو پھیلنے اور جنگل کے باقی حصوں کو جلنے سے بچایا جاسکے۔
فلم کی ہدایتکاری جیمز کھانجے بم نے کی ہے جو کیمرہ مین بھی ہیں۔ 'میرام دی فائر لائن' کے علاوہ منی پور کی مزید دو دستاویزی فلمیں فیسٹیول میں شامل ہیں۔ دستاویزی فلم 'منی پوری سنیما کے 50 سال: ایک جھلک' منی پور میں سنیما کی پچاس سالہ تاریخ کو بیان کرتی ہے جبکہ دوسری فلم 'منی پور مائنڈ سکیپس' منی پوری عوام کی لچک کو پیش کرنے ایک کوشش ہے۔U. No. 5868
(Visitor Counter : 71